**ELŐTERJESZTÉS**

Bonyhád Város Képviselő - testületének 2020. június 25. nap

rendes/rendkívüli testületi ülésére

|  |  |
| --- | --- |
| Tárgy: | Tájékoztató a város környezeti állapotáról |
| Előterjesztő: | Kozma Anikó osztályvezető |
| Előterjesztést készítette: | Kaiser Mária |
| Előterjesztés száma: | 41. sz. |
| Előzetesen tárgyalja: | Pénzügyi Bizottság |
| Mellékletek: | Környezetállapot értékelés és annak 1 db melléklete |
| Az előterjesztés a jogszabályi feltételeknek megfelel: | Dr. Puskásné Dr. Szeghy Petra jegyző |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Filóné Ferencz Ibolya polgármester |

**Tisztelt Képviselő-testület!**

A környezet védelmének általános szabályairól szóló 1995. évi LIII. törvény 46. § (1) bekezdés e) pontja értelmében a települési önkormányzat a környezet védelme érdekében az illetékességi területén elemzi, értékeli a környezet állapotát és arról szükség szerint, de legalább évente egyszer tájékoztatja a lakosságot. A környezeti elemek állapota, különösen a levegő-tisztaság, a talaj, a felszíni és felszín alatti vizek minősége közvetlen hatással van az életminőségre, ezért a környezeti elemek állapotának figyelemmel kísérése valamint a tájékoztató elsődleges célja az emberi egészség és az élővilág védelme, az arra veszélyt jelentő folyamatok megelőzése.

A környezetvédelmi beszámolót az Országos Levegőszennyezettségi Mérőhálózat mérési eredményei, az Országos Környezeti Információs Rendszer (OKIR) internetes lapján szereplő adatok, illetve a Tolna Megyei Kormányhivatal Növény- és Talajvédelmi Osztálya, a Bonyhádi Járási Hivatal, a Közép-dunántúli Vízügyi Igazgatóság, a BONYCOM Bonyhádi Közüzemi Nonprofit Kft., a Dél-Kom Nonprofit Kft. és a Mezőföldvíz Kft. által szolgáltatott információk alapján készült el.

Kérem a Tisztelt Képviselő-testületet, a beszámolót megvitatás után elfogadni szíveskedjen!

**Határozati javaslat:**

1. Bonyhád Város Önkormányzati Képviselő-testülete a környezet védelmének általános szabályairól szóló 1995. évi LIII. törvény 46. § (1) bekezdés e) pontja alapján Bonyhád város 2019. évi környezeti állapotának értékeléséről szóló beszámolót megtárgyalta és a határozat mellékletében foglalt tartalommal elfogadja.
2. A Képviselő-testület felhatalmazza a jegyzőt, hogy a környezeti értékelés tartalmáról a város lakosságát a www.bonyhad.hu honlapon tájékoztassa.

Határidő: 2020. július2.

Felelős: Dr. Puskásné Dr. Szeghy Petra jegyző

Végrehajtásért felelős: Kozma Anikó osztályvezető

Bonyhád, 2020. június 8.

Kozma Anikó

osztályvezető